钦定古今图书集成/明伦汇编/人事典/第087卷 > 《尔雅》 > 《释诂》
## 钦定古今图书集成/明伦汇编/人事典/第087卷 > 《尔雅》 > 《释诂》

痡瘏虺颓元，黄劬劳咎悴瘽愈，鳏戮癙癵。“痒、疧、疵、
闵、逐、疚、痗、瘥、痱、瘅、瘵、瘼、癠”，病也。

〈疏〉疾甚曰病。此皆病之通名耳。孙炎曰：“痡人疲不

能行之病。瘏，马疲不能进之病。虺颓，马罢不能升高之病。元黄，马更黄色之病。然则虺颓者，病之状。元黄者，病之变色。郭云：“皆人病之通名，而说者便谓之马病，失其义也。”盖指孙炎不能弘通，故云“失其义”也。咎者，罪病也。悴者，《小雅·雨无正》云：“维躬是瘁。”瘽者，劳苦之病也。愈者，《小雅·角弓》云：“交相为愈。”戮者，相戮辱，亦可耻病也。“癙”及“庠”者，《小雅·正月》云：“癙忧以痒。”舍人云：“癙，癵。”痒。皆心忧惫之病也。孙炎云。癙者。畏之病也。者，《小雅·十月》云：“悠悠我里。”疧者，《孙炎》云：“滞之病也。”《小雅·白华》云：“俾我疧兮。”疵者，瑕衅小病也。闵者，《豳风·鸱鸮》云：“鬻子之闵斯。”逐者，《卫风·考槃》云：“硕人之轴。”郑笺云：“轴，病也。”疚者，《小雅·采薇》云：“忧心孔疚。”痗者，《小雅·十月》云：“亦孔之痗。”瘥者，《节·南山》云：“天方荐瘥。”痱者，《四月》云：“百卉具腓。”瘅者，《大雅·板篇》云：“下民卒瘅。”瘵者，《大雅·瞻仰》云：“士民。其瘵瘼”者，《大雅·桑柔》云：“瘼此下民。”